stanford-oval/wikipedia huggingface dataset:
צבי רסקי
קורות חיים > קריירה מוניציפלית

בשנת 1972 עמד בראש ועדה (ועדת רסקי) לשיקום בדואים שפונו מפתחת רפיח. בשנים 1974–1978 עבד במשק החקלאי שבבעלותו.
בשנת 1978 נבחר לראשות המועצה המקומית ראש פינה, וכיהן בתפקיד זה במשך 15 שנים (שלוש קדנציות), עד שנת 1993. הוא שם לו שלוש מטרות: להקל על הישארות וקליטה מחודשת של בני המושבה במושבה, לשקם את הרובע העתיק של המושבה ולפתח תעשיות מתוחכמות באזור. למילוי תפקידו נעזר בקשריו הרבים שרקם עם צמרת המדינה בעת שירותו הצבאי.
רסקי בנה את השכונות "הרחבה ג'" ו"הרחבה ד'", בהן נקלטו תושבים רבים וכן תכנן והחל את בניית שכונת בנה ביתך. בעת כהונתו נבנו ושוחזרו מבני ציבור רבים במושבה ובהם בית העם, מתנ"ס, בנין המועצה המקומית, בית הראשונים, בית היקב העתיק, בית פיק"א, בית הכנסת העתיק, בית הדואר הישן (כיום מסעדת ג'עוני) בית פרופסור מר, ספרייה ומבני ציבור נוספים. כמו כן שוחזר גן הברון רוטשילד. בנוסף נבנתה לראשונה בריכת שחיה ומגרשי טניס כדורסל וכדורגל. רסקי גם העביר כספים ודרש כספים ממשרד הפנים, עבור מפעלי חינוך, שבקרבת שטח המועצה שלו, ואף מחוצה לה; מפעלים כמו פינת אנה פרנק, שבקיבוץ לוחמי הגיטאות או שירותי הכנה לבר מצווה, לנערים חילוניים, בקריה החסידית בחצור הגלילית.
צבי רסקי הקפיד שלא לבנות קניונים או מרכזי מסחר גדולים בתחומי המושבה, כדי לשמור על אופייה הכפרי. כך עשה גם ממשיכו, אהרון ברנזון. מרכזי קניות אלו, קמו באזור רק בתקופתו של ראש המועצה אביהוד רסקי (אחיינו של צבי), תוך ספיגת ביקורת ציבורית.
בנוסף להיותו ראש מועצה, כיהן רסקי כיושב ראש איגוד הכבאים בגליל, יו"ר ועדת מל"ח, חבר דירקטוריון מכללת צפת וחבר בהנהלת בית החולים רבקה זיו. לימים כיהן כיושב ראש המועצה לשמירת אתרים בגליל ובגולן.
בשנת 2004 קיבל תואר יקיר ראש פינה. בשנת 2006 יצא נגד מכירה של אדמות באזור הצפון לערבים.
קורות חיים > משפחתו וחייו הפרטיים

בשנת 2007 הוציא לאור את ספרו האוטוביוגרפי "לעבדה ולשׂמרה".
היה נשוי לרחל ולהם חמישה ילדים.
רסקי נפטר ב-12 בדצמבר 2018 הוא יום הולדתה של ראש פינה.
הערות שוליים

↑  ג. שרוני, נכד המייסדים משפץ את "הסבתא של הגליל", מעריב, 5 בינואר 1979
↑  ידיעה כללית מהתקופה - המצב במושבות הגליל העליון, דואר היום, 9 בספטמבר 1929
↑  סיפור מהחיים: הסוד הנורא, מעריב, יום חמישי, יולי 18, 1985; עמוד 15
↑  פרופסור גדעון מר – חוקר המלריה – מאת מיכה כגן, אתר ראש פינה
↑  הקצין שנפצע קשה ונחשב מת 29 שנה - נתגלה בין האורחים, מנחם רהט, מעריב, יום חמישי, פברואר 20, 1986; עמוד 6
↑  טל זגרבה, לא הסכמתי שהסורים ישפילו אותנו ככה. החלטתי לפעול, במחנה, 26 ביוני 2009, עמ' 55.
↑  מושל ג'נין — אורח כפר טמון, על המשמר, יום שני, ינואר 22, 1968; עמוד 5
↑  איש משמר הגבול ושני מחבלים, דבר, 25 בנובמבר 1969; מושל ג'נין: ישראל מוכנה להפוך את העיר למרכז מסחרי וחקלאי בגדה, מעריב, 25 בספטמבר 1967.
↑  יוסף ווקסמן, אפילו במחנה הפליטים בונים בתים, מעריב, 9 ביוני 1970.
↑  יוסף וקסמן, מושל ג'נין בסעודה מלכותית אצל קרובת המלך חוסיין, מעריב, 11 במרץ 1968.
↑  פרנסי ג'נין התרשמו בעת סיור שערכו בעפולה, מעריב, 1 בדצמבר 1967.
↑  יוסף וקסמן, קרב עם מחבלים התחולל "בעיירה השקטה" ג'נין, מעריב, 25 בנובמבר 1969.
↑  מפקדי צה"ל במערך העורף עד הקמת פיקוד העורף, באתר ביטחונט.
↑  יזורז שיקום הבדווים שפונו, דבר, 17 באפריל 1972
↑  "בית הראשונים" ישוקם בראש־פינה, דבר, יום רביעי, מאי 28, 1980; עמוד 2
↑  העברות הכספים ממשרד הפנים, יצחק בן חורין ועמיתיו, מעריב, יום שלישי, אוקטובר 14, 1980; עמוד 15
↑   אמיתי זיו, רוח המקום או רוח הזמן? הקרב על זהותה של ראש פינה, באתר TheMarker‏, 18 בספטמבר 2013
↑  מעריב מקומון, מעריב, יום חמישי, מאי 29, 1986; עמוד 6
↑  סדר היום: הצלת בית הספר העברי הראשון בארץ ישראל, פרוטוקול ישיבת ועדת החינוך, התרבות והספורט, 14 במרץ 2007.
↑  צבי רסקי – יקיר ראש-פנה, באתר של רות מייסטר
↑  חקלאי בצפון: ערבים רוכשים אדמותינו, אתר ערוץ 7, 28 במאי 2006.
| --- | --- |
בקרת זהויות :  NLI: 987007370465105171  VIAF: 3505150943146326760007   WorldCat (עם VIAF): 3505150943146326760007 
רסקי מארח את ביקור גולדה מאיר ואלוף הפיקוד ברמת הגולן 1967
רפואת עיניים

פורופטר, מכשיר לבדיקת חדות הראייה
רפואת עיניים (בלועזית: אופתלמולוגיה) הוא תחום ברפואה העוסק במחלות של העיניים ובפגמים בכושר הראייה. משום שהפעולות המבוצעות בידי רופא עיניים ממוקדות בעיניים, רופאי עיניים הם רופאים מומחים וגם כירורגים.
רופא עיניים (בלועזית: אופתלמולוג) הוא רופא הבודק את בריאות העין ותפקודיה השונים. רופאי עיניים מתמחים לעיתים בתתי-תחומים מסוימים כגון עדשת העין, נוירואופתלמולוגיה (תחום העוסק בממשק שבין העין והמוח), הקשתית, הרשתית ועוד.
רופא עיניים בדרך כלל לא בודק את כושר הראייה ואינו מספק מרשמים למשקפיים, עדשות מגע או עזרים אחרים. פעולה זו נעשית בדרך כלל על ידי האופטומטריסט. אופטיקאי, להבדיל, הוא הטכנאי האמון על ליטוש עדשות המשקפיים, התאמתם למסגרת המשקפיים ואיפוס טכני של המשקפיים על גבי פני הלקוח.
היסטוריה > הודו העתיקה

המנתח ההודי סושרוטה, שנחשב למנתח הקטרקט הראשון, כתב את הספר "סושרוטה סאמהיטה" בסנסקריט ב-800 לפנה"ס שבו ישנם תיאורים של 76 מחלות עיניים וגם כמה מכשירי ניתוח וטכניקות ברפואת העיניים.
היסטוריה > טרום היפוקרטס

טרום היפוקרטס, הדגמים האנטומיים של העין היו מבוססים במידה רבה על השערות ולא על פי ניסיונות. הלובן והקרנית השקופה של העין הוגדרו כציפוי חיצוני של העין, והאישון כשכבה פנימית עם נוזל במרכז. אלקמאון מקרוטון ואחרים האמינו שהנוזל הזה היה אמצעי לראייה וזרם מהעין אל המוח דרך צינור. אריסטו הרחיב את התיאורים האנטומיים האלה אחרי שהסתכל על עיני חיות ובדק אותן באופן ניסיוני. הוא ניתח את עיניהם של בעלי חיים וגילה שלוש שכבות (לא שתיים), ושלושה צינורות המובילים מן העין (לא אחד). צינור אחד מכל עין נפגש בתוך הגולגולת.
היסטוריה > רופוס

רופוס האפסוסי, שהציג מודל יותר מודרני של העין, הבחין בשכבה נוספת רביעית מעל העין שנקראת לחמית. רופוס היה הראשון שהבחין שהעין מכילה שני תאים, תא אחד מהקרנית לעדשה (מלא במים), והשני מהעדשה לרשתית. הרופא היווני קלאודיוס גלנוס תיקן כמה טעויות במודל של רופוס, כולל את העקמומיות של הקרנית והעדשה, האופי של עצב הראייה, וקיומו של תא אחורי.
אף על פי שהמודל של גלנוס היה מודל מודרני של העין וברובו נכון, הוא עדיין הכיל שגיאות. מודל זה תוקן רק אחרי התקופה של אנדריאס וסאליוס. אז התגלה גוף הריסים ובנוסף שמו לב שלובן העין, הרשתית, השכבה הדמית והקרנית נפגשים באותה הנקודה. התגלה גם ששני התאים מכילים את אותו הנוזל ושהעדשה מחוברת לשכבה הדמית. קלאודיוס גלנוס ניתח את עצב הראייה ומצא שעצב זה עשוי מחומר מוצק. הוא ספר בטעות שבעה שרירים אופטיים במקום לספור שישה. בנוסף גלנוס הבחין בבלוטת הדמעות.
היסטוריה > רפואת עיניים במזרח התיכון

בניגוד לקודמיהם, המדענים הערבים והפרסיים בימי הביניים נהגו לשלב את התאוריה והפרקטיקה ביחד. הערבים חיברו קרוב ל–30 ספרים על רפואת עיניים, מתוכם 14 שמורים עד היום הזה. בספר של “חליפה״, שנכתב בסביבות שנת 1260, מצוינות 18 עבודות בנושא רפואת עיניים, המסכמות תקופה של 250 שנות יצירה בעידן הערבי, בהשוואה ליוונים, אשר חיברו חמש עבודות בלבד ברפואת עיניים, בתקופה המשתרעת על פני 1,000 שנים מימי היפוקראטס ועד פאולוס. הערבים שימרו את הרפואה היוונית בכללותה, תיקנו ואף הוסיפו עלייה מתרומתם האישית. לאורך השנים יוחסו באופן מוטעה הימצאות אחדות למדעני המערב, אף על פי שהן למעשה פרי עבודתם ויצירתם של רופאים ומדענים ערבים.
אבן אלנפיס שנולד בדמשק שבסוריה, עבד כרופא עיניים וכתב על רפואת עיניים. ספרו “כיתאב אלמוהאזאב פי טיב אלעין״ (ספר התיקונים ברפואת עיניים) שמור בספריית הוותיקן, וקיימים בו תיאורים על מבנה העין של חיות ועל ההבדלים בצבעי העיניים בין בני אדם.
התמחות ברפואת עיניים בישראל

כמו כל תחום התמחות אחר, גם תחום רפואת העיניים דורש התמחות במוסד רפואי המעניק שירותים רפואיים בתחום רפואת העיניים. אדם המעוניין ללמוד ולהשתלב ברפואת העיניים בארץ או בעולם מחויב לסיים את לימודי הרפואה הכללית בהצלחה, וכן את תקופת הסטאז'. רק לאחר מכן יוכל להשתלב באחד ממוסדות הרפואה כרופא מתמחה בתחום העיניים, בהם 4 שנים במחלקה לרפואת עיניים, 6 חודשים סה"כ במחלקה נוספת ו-6 חודשים נוספים במדעי יסוד.
התמחות ברפואת עיניים בישראל > נתונים מספריים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
ישנם בישראל כיום כ-650 רופאי עיניים
ההתמחות ברפואת עיניים אורכת 5 שנים
מחלות עיניים

קטרקט
גלאוקומה
ניוון רשתית
קרטוקונוס
היפרדות רשתית
רטינופתיה סוכרתית
פטריגיום
אובאיטיס
בלפריטיס
בלפרוספזם
שעורה (כלזיון)
בצקת בקרנית
חסימת דרכי הדמעות בקרב תינוקות
ניסטגמוס
צנחת
עין עצלה
הפרעה בראיית צבעים
סרטן העין
ניוון מקולרי
לקות ראייה
שעורה (דלקת)
הרפס (בעפעפיים)
אוטם של ראש עצב הראייה
קרטומלציה
ראו גם

אוקולופלסטיקה
צבע עיניים
אופטומטריה
משקפיים
לקריאה נוספת

אנציקלופדיה רפואית למשפחה, חלק 7, מהדורת 1987. עמ' 1332–1346. (מחלות העין)
הערות שוליים

↑  "Susruta: The Great Surgeon of Yore". Infinityfoundation.com. נבדק ב-2008-11-04.
↑  "Sushruta: the father of Indian surgery and ophthal...[Doc Ophthalmol. 1997] – PubMed Result". Ncbi.nlm.nih.gov. נבדק ב-2008-11-04.
↑  Bidyadhar, N.K. (1939), Sushruta's Ophthalmic Operations, Archives of Ophthalmology, 22, page 553
↑  Agarwal, R.K. (1965), Ancient Indian Ophthalmology, The Ophthalmic Optician, 5(21),1093-1100 (the title of this journal was changed to Optometry Today in 1985), published by the Association of Optometrists, London, England
1 2  "Historyofophthalmology". mrcophth. נבדק ב-30 באוגוסט 2013. {{cite web}}:  (עזרה)
↑  רפואת עיניים במזרח התיכון בתקופה המודרנית, Eye Update, גיליון מס' 3, מרץ 2007
↑  אתר המתמחים | ההסתדרות הרפואית בישראל | מחלות עיניים, באתר www.ima.org.il
↑  הר"י - ההסתדרות הרפואית בישראל, איגוד רופאי העיניים בישראל, באתר הר"י - ההסתדרות הרפואית בישראל
↑  הר"י - ההסתדרות הרפואית בישראל, מחלות עיניים, באתר המתמחים
| --- | --- |
בקרת זהויות :  NLI: 987007548420305171  BnF: cb11938305z (data)  GND: 4003593-1  LCCN: sh85095071  NDL: 00562227  NKC: ph115568 
גלאוקומה רחבת זווית
ראובן בן-יוסף

| --- | --- |
אין תמונה חופשית
 לידה:  31 במאי 1937 ניו יורק, ארצות הברית 
 פטירה:  9 במרץ 2001 (בגיל 63) 
 מדינה:  ארצות הברית, ישראל 
 מקום קבורה:  הר המנוחות 
 מקום לימודים:  אוברלין קולג', התיכון למוזיקה ולאמנות, Westwood Regional High School 
 שפות היצירה:  עברית 
 פרסים והוקרה:  פרס ניומן (1979) 
 
ראובן בן-יוסף (באנגלית: Reuven Ben-Yosef; ‏31 במאי 1937 - 9 במרץ 2001) היה משורר ישראלי.
ביוגרפיה

בן-יוסף נולד בניו יורק שבארצות הברית בשם רוברט אליוט רייס, ליוסף רייס (Joseph Reiss) וססיליה רייס (Cecilia Reiss).
בן-יוסף גדל במנהטן; התחנך בבית הספר התיכון למוזיקה ואמנות (The High School of Music & Art) למד ג'אז והיה למוזיקאי ג'אז מקצועי.
בן-יוסף למד במכללת אוברלין במדינת אוהיו. לאחר מכן התגייס לצבא האמריקני ושירת בהיילברון שבגרמניה.
בשנים 1957–1959 פרסם שירה במגזינים ספרותיים אמריקנים וב"ניו יורק טיימס". הוא פרסם את ספר השירה הראשון שלו (היחיד שכתב באנגלית), "הזרע האינסופי" (The Endless Seed).
ואחר מכן עלה לישראל. אביו, שהתנגד לעלייתו לישראל התנכר לו, ובן-יוסף חי בעוני רב.
בתחילת 1973 פרסם את הרומן הראשון שלו "הדרך חזרה".
במלחמת יום הכיפורים לחם בדרום רמת הגולן.
בקיץ 1976 עבר לגור בירושלים, ועסק בתרגום והוראת כתיבה יצירתית לתלמידי תיכון. בין השאר תרגם לעברית את הספר "מעשה במעשה" מאת אלן אלכסנדר מילן.
ב-1996 הוא הקים בית הוצאה לאור קטן בשם "ספרי בצרון".
הוא נפטר מסרטן הריאות ב-9 במרץ 2001.
בן-יוסף כתב 19 ספרי שירה עברית, שני רומנים, שני ספרי מסות. לאחר מותו פרסמה אשתו ספר "לזכרו של ראובן בן יוסף", ובו מאמרים של עמיתיו (2002).
ספריו > ספרי שירה

שחפים ממתינים (1965)
יממה של אהבה (1967).
מן הקו : שירים - שירים שנכתבו בעת שירותו במלחמת לבנון הראשונה (1982).
טעם הארץ : שירים (1984).
על הצוק : שירים (1988).
שירים בעולם רותת (1989).
להוציא עצמי מן הסבל (1993).
שבענו ונותרנו : שירים (1996).
אל ארץ התודעה : שירים.
ספריו > סיפורת

יומן כתיבה (1998).
ספריו > מסות

על תרבותנו המתגבשת : מסות (1996).
לקריאה נוספת

• Michael Weingrad, , PP 16-17
הערות שוליים

1 2 3 4 5 6 7 8 9 10  ראו ב"לקריאה נוספת" בספרו של Weingrad
↑  קורות חיים באתר כותר
↑  אהוד בן עזר, הדרך חזרה -  הרומאן הראשון של ראובן בן-יוסף, על המשמר, 16 במרץ 1973
↑  ראובן מירן, שפם עם ארץ קטנה | היה היה פעם, באתר הארץ, 30 בדצמבר 2009
↑  ראובן בן-יוסף באתר GRAVEZ
| --- | --- |
בקרת זהויות :  NLI: 987007258565805171  PLWABN: 9810600391105606  BnF: cb125465348 (data)  GND: 12427031X  ISNI: 0000 0000 6649 8922  LCCN: n82062478  NTA: 130675350  SUDOC: 034743227  VIAF: 71505398   WorldCat (עם VIAF): 71505398
Sea of Stars

| --- | --- |

 כללי
 תאריך הוצאה:  29 באוגוסט 2023
 סוגה:  משחק תפקידים ממוחשב
 מספר שחקנים:  משחק וידאו לשחקן יחיד
 פיתוח:  Sabotage Studio
 הוצאה לאור:  Sabotage Studio
 ארץ מקור:  קנדה 
 שפות:  אנגלית, קוריאנית, פורטוגזית ברזילאית, רוסית, סינית מפושטת, יפנית, גרמנית, ספרדית, צרפתית, סינית מסורתית 
 דרישות תוכנה
 מנוע משחק:  יוניטי 
 מצבי משחק:  משחק וידאו למשתתף יחיד 
 פלטפורמות:  המחשב האישי פלייסטיישן 4 פלייסטיישן 5 נינטנדו סוויץ' Xbox One Xbox Series X/S
 seaofstarsgame.co
 
ים של כוכבים (באנגלית Sea of Stars) הוא משחק וידאו משנת 2023 של Sabotage Studio. המשחק שוחרר עבור המחשב האישי, פלייסטישן 5, פלייסטישן 4, הנינטנדו סוויץ Xbox One ו-Xbox Series X/S. במשחק, ניתן לבחור מבין משני גיבורים בשם Valere ו-Zale, המשתמשים בכוח השמש והירח כדי להילחם נגד האלכימאי. Sea of Stars כולל פתרון חידות, ולחימה מבוססת תורות, כאשר השחקן יכול לשלוט בעד שש דמויות. הוא זכה לשבחי המבקרים.
משחקיות

Sea of Stars הוא משחק תפקידים בסגנון רטרו שבמרכזו שני גיבורים בשם Valere ו-Zale, המשתמשים בכוחם של הירח והשמש בהתאמה כדי להילחם נגד יצירותיו של אלכימאי מרושע. המשחק כולל אלמנטים של פתרון חידות ולחימה מבוססת תורות, כאשר שחקנים יכולים לשלוט בעד שש דמויות שחקנים. ים של כוכבים מתרחש באותו יקום של משחק "The Messenger" שהוא משחק פלטפורמה משנת 2018 של Sabotage Studio.
עלילה

ולר וזייל הם לוחמי Solstice, הרפתקנים שיש להם שליטה על Eclipse Magic. הכוח שלהם הוא הקסם היחיד שמסוגל לפגוע ב-Dwellers, מפלצות עולמיות שנוצרו על ידי אלכימאי דמוי אל בשם פלשמנסר. במהלך מסעותיהם, הם נעזרים בחבר ילדותם, טבח-לוחם בשם גארל. לשלישייה מצטרפים מתנקש בשם סראי, מוריין, ארלינה וברוגבס.
לאחר מספר קרבות, ארלינה וברוגבס בוגדים בקבוצה ומזעיקים כת המשרתת את פלשמנסר. חברי הכת משתמשים בשרידי המפלצת כדי להחיות את שוכן המאבקים החזק. לאחר שהגיעו למקום מבטחים, מוריין אומרת לוואלר וזייל שעליהם להתעמת עם התושבים במעוז הכת באי מסה.
ורוב עלילת המשחק סובבת סביב עלילת הגיבורים ומסעם להביס את פלשמנסר.
אם השחקן משלים קבוצה של משימות צד ספציפיות, סיום חלופי ייפתח. החבורה מאתרת מכשיר שהשאיר רשאן בשם Cronophage, שבו הם משתמשים כדי למנוע את מותו של גארל על ידי נסיעה לעבר. הם מחליפים אותו ב-B'st, שלובש את צורתו רגע לפני שהוא נפגע על ידי הפלשמנסר וה-B'st שהשתנה מתחזה לגארל במהלך כל האירועים שבאו עד היום כדי למנוע פרדוקס זמן.
פיתוח ושחרור

Sea of Stars הוכרז ב-19 במרץ 2020, כפרויקט בקיקסטארטר. Sabotage Studio, מפתחת המשחק, התכוונה לפתח משחק תפקידים שאפתני יותר מ־The Messenger (המשחק הקודם sea of stars מתרחש ביקומו). המנהל הקריאטיבי אמר: Sabotage רצה להרחיב ולספר סיפור חדש באותו עולם משחק, תוך שימוש בז'אנר חדש שלא כמו סגנון Metroidvania של המשחק הראשון. ההשראה למשחק באה בעקבות משחקים כמו Chrono Trigger, Super Mario RPG וסדרת Paper Mario.
תגובות וביקורת

גרסאות המחשב והפלייסטישן 5 זכו לביקורות טובות, בעוד שגרסת הנינטנדו סוויץ זכתה לביקורות מצוינות. מבקרים רבים ציינו שהמשחק שואב השראה ממשחקים כגון Chrono Trigger, Super Mario RPG ו-Golden Sun. רבים מהמבקרים מצביעים על זה שהמשחק מצליח לעבד משחקיות מודרנית מוצלחת בעטיפת רטרו, ומחדש בהצלחה את הנוסחה המוכרת של הז'אנר, אם כי כמה ביקורות בולטות סברו שהוא חסר חדשנות בהשוואה למשחקי העבר.
הגרדיאן השווה אותו ל"קלאסיקה אבודה ומאוחרת של עידן הסופר נינטנדו". הם שיבחו את מערכות המשחק ה-JRPG המודרניות, הסגנון החזותי, הפסקול, הסביבות וההומאז'ים למשחקי העבר. הם הגיעו למסקנה ש"ים של כוכבים אינו מראה רדודה של משחקי RPG בעבר. העומק והניצוץ שלו הופכים אותו לקלאסיקה מודרנית בפני עצמה." יורוגיימר סיכם את הביקורת שלהם בקביעה ש"ההשראות השקולות של Sea of Stars הן צלחה עם רגישויות חכמות ומודרניות, ויצרה תוספת מבורכת יותר למועדון ה-RPG העכשווי". Game Informer הפנה שבחים מיוחדים כלפי המודרניזציה של המשחק של מכניקות JRPG שונות ישנות יותר, אשר "מובילה לחלקה ועקבית הרפתקה מרגשת עם לחימה מהנה, והכל בעולם מדהים ומזמין."
גם באתר הביקורות Vgames נכתב: "סיפור מעולה, עם יופי של בנייה של דמויות והעולם מערכת קרבות שמשלבת מחשבה בעולם ה-Turn Based המשחק נראה נהדר - עיצוב אמנותי על-זמני" וניתן למשחק ציון של 9.5 מתוך 10.
תגובות וביקורת > מכירות

Sea of Stars מכר 100,000 עותקים ב-24 השעות הראשונות לצאתו, ויותר מ-250,000 בשבוע הראשון. במשחק שיחקו יותר מארבעה מיליון אנשים עד דצמבר 2023.
לקריאה נוספת

חובה לשחק: Sea of Stars – חוויית גיימינג קסומה ממש
הערות שוליים

↑  Marcus Stewart, Sea Of Stars, The Retro RPG Prequel To The Messenger, Delayed To 2023, Game Informer, ‏2023-08-29 (באנגלית)
1 2  New Chrono Trigger-Inspired RPG, Sea Of Stars, Revealed By The Messenger Dev, GameSpot (באנגלית אמריקאית)
↑  The Studio Behind the Messenger Is Trying to Kickstart Its Dream RPG in the Midst of a Pandemic | USgamer, web.archive.org, ‏2020-03-24
1 2  Sea of Stars critic reviews, www.metacritic.com (באנגלית)
↑  Sea of Stars critic reviews, www.metacritic.com (באנגלית) באתר Metacritic
↑  Mathew Rodriguez, In A Year Of Big Games, Sea Of Stars Is Refreshingly Small, Kotaku, ‏2023-09-19 (באנגלית)
↑  Lowell Bell, Sea of Stars Channels Some of the Best Neglected JRPG Series, The Escapist, ‏2023-06-22 (באנגלית אמריקאית)
↑  Gabriel Moss, Sea of Stars Review, IGN, ‏2023-08-28 (באנגלית)
↑  Griffin, Sarah Maria (2023-08-31). "Sea of Stars review – like a lost, late classic of the Super Nintendo era". The Guardian (באנגלית בריטית). ISSN 0261-3077. נבדק ב-2024-01-25.
↑  "Sea of Stars review - a throwback RPG laced with modern magic and care". Eurogamer.net (באנגלית). 2023-08-28. נבדק ב-2024-01-25.
↑  Kyle Hilliard, Sea of Stars Review - Genre Excellence, Game Informer, ‏2023-08-29 (באנגלית)
↑  ביקורת: Sea of Stars - ים של דמעות, באתר Vgames.co.il, ‏2023-09-17
↑  Sea Of Stars Has Huge Day-One Sales, Despite Launching On Game Pass And PS Plus, GameSpot (באנגלית אמריקאית)
↑  Sabotage's retro-RPG Sea of Stars hits 4 million players, www.gamedeveloper.com (באנגלית)
| --- | --- |
בקרת זהויות :  MusicBrainz work: 11fc68d4-342b-4f69-b102-7e2571f674b2
Good Morning Gorgeous

Good Morning Gorgeous הוא אלבום האולפן הארבעה עשר של הזמרת האמריקאית מרי ג'יי בלייג'. האלבום יצא לאור ב-11 בפברואר 2022 דרך חברת התקליטים 300 אנטרטיינמנט והחברה שלה: מרי ג'יין הפקות. זהו האלבום הראשון שלה תחת הוצאת חברת 300 אנטרטיינמנט והראשון שלה שלא יצא תחת הוצאת יוניברסל מיוזיק.
האלבום קיבל שש מועמדויות בטקס פרסי גראמי ה-65, כולל אלבום השנה ואלבום ה-R&B הטוב ביותר.
קידום

בלייג' הוציאה את רשימת הרצועות של האלבום ב-21 בינואר 2022 לצד צאת הסינגל השלישי של האלבום, "Rent Money". יומיים לאחר צאת האלבום הופיעה בלייג' לצד ד"ר דרה, סנופ דוג, אמינם וקנדריק לאמאר במופע המחצית של הסופרבול LVI.
רשימת רצועות

| מס' | שם | משך |
| --- | --- | --- |
| 1. | No Idea  | 2:16 |
| 2. | Love Will Never  | 3:29 |
| 3. | Here with Me (בהשתתפות אנדרסון פאאק)   | 2:19 |
| 4. | Rent Money (בהשתתפות דייב איסט)   | 3:49 |
| 5. | Amazing (בהשתתפות די ג'יי חאלד)   | 2:39 |
| 6. | GMG (Interlude)  | 1:11 |
| 7. | Good Morning Gorgeous  | 2:54 |
| 8. | Come See About Me  | 3:28 |
| 9. | On Top (בהשתתפות פאביו פוריין)   | 2:47 |
| 10. | Love Without the Heartbreak  | 3:48 |
| 11. | Failing in Love  | 3:18 |
| 12. | Enough  | 3:05 |
| 13. | Need Love (בהשתתפות אשר)   | 3:04 |
| משך כולל: | משך כולל: | 38:07 |
| שירי בונוס – טארגט ארצות הברית> מס' | שירי בונוס – טארגט ארצות הברית> שם | שירי בונוס – טארגט ארצות הברית> משך | שירי בונוס – טארגט ארצות הברית>  | שירי בונוס – טארגט ארצות הברית>  | שירי בונוס – טארגט ארצות הברית>  | שירי בונוס – טארגט ארצות הברית>  | שירי בונוס – טארגט ארצות הברית>  | שירי בונוס – טארגט ארצות הברית>  | שירי בונוס – טארגט ארצות הברית>  |
| --- | --- | --- | --- | --- | --- | --- | --- | --- | --- |
| 14. | Running (בהשתתפות ני-יו)   | 4:20 |  |  |  |  |  |  |  |
| משך כולל: | משך כולל: | 42:27 |  |  |  |  |  |  |  |
| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 1. | No Idea  | 2:16 |  |  |  |  |  |  |  |
| 2. | Love Will Never  | 3:29 |  |  |  |  |  |  |  |
| 3. | Here with Me (בהשתתפות אנדרסון פאאק)   | 2:19 |  |  |  |  |  |  |  |
| 4. | Rent Money (בהשתתפות דייב איסט)   | 3:49 |  |  |  |  |  |  |  |
| 5. | Gone Forever (בהשתתפות רמי מא ודי ג'יי חאלד)   | 3:02 |  |  |  |  |  |  |  |
| 6. | Amazing (בהשתתפות די ג'יי חאלד)   | 2:39 |  |  |  |  |  |  |  |
| 7. | GMG (Interlude)  | 1:11 |  |  |  |  |  |  |  |
| 8. | Good Morning Gorgeous  | 2:54 |  |  |  |  |  |  |  |
| 9. | Come See About Me  | 3:28 |  |  |  |  |  |  |  |
| 10. | On Top (בהשתתפות פאביו פוריין)   | 2:47 |  |  |  |  |  |  |  |
| 11. | Tough Love (בהשתתפות מאניבאג יו)   | 4:33 |  |  |  |  |  |  |  |
| 12. | Love Without the Heartbreak  | 3:48 |  |  |  |  |  |  |  |
| 13. | Failing in Love  | 3:18 |  |  |  |  |  |  |  |
| 14. | Enough  | 3:05 |  |  |  |  |  |  |  |
| 15. | Need Love (בהשתתפות אשר)   | 3:04 |  |  |  |  |  |  |  |
| 16. | Running (בהשתתפות ני-יו)   | 4:20 |  |  |  |  |  |  |  |
| 17. | Good Morning Gorgeous (בהשתתפות H.E.R.)   | 2:54 |  |  |  |  |  |  |  |
| 18. | Rent Money (בהשתתפות ג'יידאקיס וגריזלדה)   | 4:10 |  |  |  |  |  |  |  |
| 19. | Come See About Me (בהשתתפות פאבולוס)   | 4:24 |  |  |  |  |  |  |  |
| משך כולל: | משך כולל: | 61:40 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 14 |
|  ארצות הברית | מצעד אלבומי ה-R&B/היפ-הופ | 9 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד אלבומי ה-R&B הבריטיים | 8 |
|  הממלכה המאוחדת | מצעד האלבומים הדיגיטליים הבריטי | 24 |
|  הממלכה המאוחדת | מצעד האלבומים העצמאיים הבריטיים | 24 |
|  שווייץ | המצעד השווייצרי | 56 |
הערות שוליים

↑  אנדרסון פאאק, בן ביליונס, BongoByTheWay, קול & דרה, ד'מייל,, די ג'יי קאמפר, די ג'יי קאסידי, די ג'יי חאלד, H.E.R., ג'רי דופלסיס, ג'יי ווייט דיד איט, לונדון און דה טראק, רוגט חייד, סטריטראנר, סוויז ביטז, טאריק אזוז
↑  Shawn Grant, Mary J. Blige Taps Usher, Fivio Foreign for 'Good Morning Gorgeous' Album, The Source, ‏24 בינואר 2022 (באנגלית אמריקאית)
↑  Mary J. Blige Reveals ‘Good Morning Gorgeous’ Album Tracklist Ft. Anderson .Paak, Usher, Fivio Foreign, More, HipHop-N-More, ‏21 בינואר 2022 (באנגלית אמריקאית)
↑  2023 GRAMMY Nominations: See The Complete Nominees List, www.grammy.com
| --- | --- |
בקרת זהויות :  MusicBrainz release group: 453d1b44-bd15-4594-bd1c-7afc675ee84a
עוואמה

| --- | --- |

 
 מאכלים
 סוג:  קינוח
 מטבח:  סורי
 מוצא:  סוריה סוריה
 אופן הגשה:  פושר
 
עוואמה (בערבית: عوامة) הוא קינוח מתוק ומטוגן שמקורו באזור המזרח התיכון ונפוץ במטבח הלבנוני והסורי.
הקינוח מורכב מכדורי בצק שמרים (בערך בקוטר של כ-5 ס"מ) מטוגנים בשמן עמוק הנטבלים בדבש או סירופ סוכר ומי ורדים.
נהוג להגיש את הקינוח בעיקר בחתונות, פסטיבלים ובסעודת האפטאר המסיימת את יום צום הרמדאן.
מלבד הגרסה הבסיסית, קיימת גם גרסה בה הרוטב מבוסס על לימון.
הקינוח מוכר גם בשמות נוספים: לוקמת אל קאדי (لُقْمَةُ ٱلْقَاضِيِ) וזלאביה (زلابية).
ראו גם

סופגנייה
ספינג'
גולאב ג'אמון
הערות שוליים

↑  אסף גולן, בדקנו: למה אנחנו אוכלים סופגניות?, באתר www.israelhayom.co.il, ‏9/12/2018, 09:01, עודכן 25/12/2018, 18:46
↑  עוואמה, באתר קרין גורן
↑  Awwamat (crispy donut balls) عوامات: Sweet, delicious and crispy. : Recipe Trezor-Treasure, web.archive.org, ‏2016-08-20
↑  מתכון: עוואמה, באתר mako
מיטלדויטשר

מיטלדויטשר (בגרמנית: Mitteldeutscher BC) היא קבוצת כדורסל גרמנית מהעיר וייסנפלס שבסקסוניה-אנהלט, המתמודדת בבונדסליגה.
הקבוצה מארחת את משחקיה בהיכל שטאדטהאלה בעיר, המכיל 3,000 מקומות ישיבה ועמידה, והיא נחשבת לקבוצה המצליחה ביותר מ"המדינות החדשות של גרמניה" (כלומר מדינות גרמניה המזרחית). צבעי הקבוצה הם כחול וכתום, והיא מכונה "הזאבים" (Die Wölfe). למועדון קבוצת כדורסל נשים המתחרה גם היא בליגה הראשונה בגרמניה.
היסטוריה

המועדון נוסד ב-1958 תחת השם "איינהייט וייסנפלס" על ידי הורסט מילר, ששיחק כדורסל באוניברסיטת הומבולדט של ברלין וארגן קבוצת כדורסל בעיר. הקבוצה שיחקה בתחילה בליגות הנמוכות וב-1977 עלתה לראשונה לליגת העל של גרמניה המזרחית. עד איחוד גרמניה מחדש ב-1991 שיחקה הקבוצה בליגת העל של גרמניה המזרחית. באותה עונה סיימה הקבוצה במקום השלישי בליגה.
בסיום עונת 1998/99 העפילה הקבוצה לבונדסליגה מהמקום השני ושינתה את שמה למיטלדויטשר. מאז התמזג המועדון פעמיים עם קבוצות נוספות על מנת ליצור קבוצה אחת לעיר. בעונת 2004/05 ביקשה הקבוצה לרדת ליגה עקב בעיות כלכליות, והחלה לשחק בליגה השלישית. בעונת 2008/09 העפילה בחזרה לבונדסליגה, וירדה לאחר שתי עונות.
בסיום עונת 2011/12 העפילה בחזרה לבונדסליגה מהמקום הראשון, אך ב-2016 ירדה פעם נוספת לליגת המשנה. הקבוצה חזרה לליגה הבכירה לאחר שנה אחת בלבד כשזכתה באליפות, והיא משחקת ברציפות בבונדסליגה מאז עונת 2017/18. הישג השיא של מיטלדויטשר מאז העלייה האחרונה היה בעונת 2023/24, אז סיימה במקום ה-13 בעונה הסדירה והעפילה לרבע גמר הגביע הגרמני בכדורסל.